tomron87/hebrew-wikipedia-sentences-corpus huggingface dataset:
בעונת 2016/2015 זכתה באליפות ובגביע המדינה (דאבל).
בעונת 2017/2016 זכתה בגביע המדינה והודחה בחצי גמר הפלייאוף.
בעונת 2017/2018 השתלבו בסגל הקבוצה הבוגרת חמישה שחקני נוער מקומיים בגילאי 17–19 שמהווים את דור העתיד בכדורעף.
באותה עונה, הקבוצה העפילה עד לשלב שמינית גמר גביע CEV.
בעונת 2018/2019 זכתה הקבוצה באליפות ה-15, ואף השלימה דאבל נוסף לאחר זכייה בגביע המדינה.
בכך, הפכה למועדון הכדורעף בעל מספר האליפויות הגבוה ביותר בישראל, כשהיא עוברת במספר האליפויות את הפועל המעפיל.
בעונת 2019/2020, בעקבות משבר הקורונה, הופסקה הליגה, והוחלט כי מטה אשר/עכו, שהייתה במקום הראשון בליגה, תזכה באליפות המדינה.
בעונת 2021/2022 זכתה הקבוצה בגביע המדינה ה-13 בתולדותיה, לאחר ניצחון 0-3 על מ.ס.
עיילבון ועלתה למקום הראשון בטבלת הזכיות שלה המפעל.
הכדורעף במטה אשר קיים בבתי ספר יסודיים חטיבות הביניים והתיכונים.
למועדון ארבע קבוצות באיגוד הכדורעף: בליגת העל לנוער (אלופת 2016 ו-2018), בליגת העל לנערים (אלופת 2016) ,בליגה הלאומית לנוער בנות ובליגה המחוזית לנערים.
כיום כ-350 ילדים ובני נוער משחקים ומתאמנים ברחבי המועצה.
הפועל לב-חוף השרון היא קבוצת כדורסל ישראלית מהמועצה אזורית לב השרון ומהמועצה אזורית חוף השרון המתמודדת במחוז הצפוני של הליגה הארצית בכדורסל ומארחת באולם הספורט של קריית החינוך דרור.
הקבוצה הוקמה בשנת 1979. לאחר שהוקפצה מהליגה הארצית לליגה הלאומית בעקבות התפרקותה של הפועל אילת, הושגה העונה הטובה ביותר של הקבוצה (2000/01) כשסיימה במקום הראשון בלאומית עם השחקנים: ג'רון רוברטס (26.5 נק' למשחק, סגן מלך הסלים), דוויט וולטון, יניב ויצמן, דורון קרמר, אבי מצליח, תומר חולי ומושון יעקוסי.
במשחקי המבחן על המקום בליגת העל נוצחה הקבוצה על ידי עירוני אשקלון ולא עלתה לליגת העל.
בעונת , כשבשורותיה שיחקו בין השאר אדריאן יוטר ועמית שמחון, סיימה את העונה הסדירה במקום השביעי ובסדרת רבע גמר הפלייאוף הדיחה את קבוצת מכבי אשדוד 1-2 ללא יתרון ביתיות.
בסדרת חצי הגמר הפסידה להפועל עפולה 3-2. בעונת 2010/2011 השתתפה הקבוצה בליגה הלאומית ובין שחקניה נמנו ינעם אירם, לורנזו וויד וגיא לביא.
בסיום עונת סיימה הקבוצה במקום האחרון ונשרה חזרה לליגה הארצית.
לקראת עונת 2017/2018 מונה רועי חגאי למנהל המקצועי של המועדון והוא משמש בתפקיד זה עד היום.
סגל הקבוצה כולל את איציק סיבוני, שקד איפנברג, גל טריסטר ואוריה כמון שהגיעו מהפעול פרדסיה.
כמו כן כולל הסגל את אריאל עיני, גיא בן הרצל, הראל אלון, ליאל ג'רבי, מעין עוז, נועם פרג, ניר סליפק, תומר שניג ועומר סימון.
לאחר 10 מחזורים מוקמה הקבוצה במקום ה-4 בטבלה עם 7 ניצחונות ו-3 הפסדים.
בתום עונת 2023/2024 סיימה קבוצת הפועל חוף השרון קלינה במקום הראשון בטבלת ליגה א' מחוז שרון והעפילה אל הליגה הארצית.
לקראת עונת המשחקים 2024/2025 חתמה הקבוצה על הסכם שיתוף פעולה עם הפועל ירושלים.
ההסכם כולל חיבור בין מחלקות הנוער של המועדונים במטרה לפתח ולגדל שחקנים.
ללב-חוף השרון מחלקת נוער ובית ספר לכדורסל המונים יחדיו למעלה מ-1,000 שחקנים.
בדצמבר 2024 הודיע מאמן הקבוצה חן ויישנקר על התפטרות מתפקידו.
ב-26 בדצמבר מונה קורי קאר למאמן הקבוצה.
המנהל המקצועי הוא המאמן הוותיק רועי חגאי, וחברים איתו בצוות המקצועי שחקני העבר אבי בן-שימול וניצן חנוכי.
מועדון הכדורסל מאגד בתוכו קבוצות בית ספר לכדורסל מגילאי גן חובה ועד כיתה ד הפעילים במספר מוקדים: בי"ס הדר השרון, נורדיה/גנות הדר.
במסגרת הפעילות ניתן דגש על לימוד יסודות משחק הכדורסל, שיפור הקואורדינציה, התמצאות במרחב, חינוך ואהבה לספורט והכנה למסגרת הליגה.
מכיתה ה ועד י"ב פועלות קבוצות תחרותיות המשחקות במסגרת הליגה של איגוד הכדורסל בישראל.
סה"כ מחלקת הנוער של המועדון מונה 10 קבוצות.
מועדון הכדורסל מקיים בנוסף לפעילות הספורטיבית גם ימי גיבוש, הרצאות, מפגשים חינוכיים, ימי התרמה ועוד.
רוב פעילות הכדורסל מתרכזת באולם הספורט של קריית חינוך דרור ובאולם בית הספר הדר השרון תחת הדרכתם של מאמנים מוסמכים ומנוסים בוגרי מכון וינגייט וסמינר הקיבוצים.
הפועל נוף הגליל (בעבר הפועל נצרת עילית והפועל נעם העמק עילית) היא קבוצת כדורסל ישראלית מהעיר נוף הגליל (לשעבר נצרת עילית).
בסיום עונת 2005/2006 העפילה לראשונה לליגה הלאומית.
כבר בעונת הבכורה הפתיעה הקבוצה וסיימה במקום השני בטבלה, אך למרות יתרון הביתיות הפסידה בסדרת רבע גמר הפלייאוף לקבוצת הפועל באר שבע 2-1. בעונת 2007/2008 סיימה במקום השביעי בפלייאוף העליון.
בסדרת רבע הגמר הפסידה לקבוצת מכבי גבעת שמואל 3-2.
בסיום עונת 2009/2010 ירדה הקבוצה לליגה הארצית מהמקום האחרון.
מאמן הקבוצה עד אפריל 2010 היה שחקן העבר של הפועל גליל עליון, אורן עמיאל, שפוטר לפני משחקי הפלייאוף התחתון כשהקבוצה במקום האחרון, עם סיכויים קלושים להישאר בליגה הלאומית.
ולבסוף ירדה הקבוצה לליגה השלישית.
בעונת המשחקים 2016/2017 עלתה לליגה ארצית צפון לאחר שסיימה במקום ה-2 בסגנות למכבי כרמיאל שסיימה 1 את העונה הסדירה.
בסדרת משחקי הגמר סל סיימה במקום ה-1 עם מאזן 1–3 ועלתה על חשבון א.ס.
בעונת המשחקים 2017/2018 שיחקה בליגה הארצית וסיימה את העונה במקום ה-9.
המועדון מפעיל מחלקת נוער ובה 5 קבוצות גיל.
בעונת המשחקים 2018/2019 שיחקה בליגה הארצית וסיימה את העונה במקום ה-9, בסיום עונה זו התאחדה הקבוצה עם הפועל מגדל העמק/יזרעאל מצמרת הליגה הארצית לאחר שהאחרונה כשלה בניסיון להעפיל לליגה הלאומית.
בסיום עונת 2019/20 פרשה הקבוצה מהאיחוד עם הפועל מגדל העמק ועמק יזרעאל וחזרה לשם הפועל נוף הגליל.
לקראת עונת 2020/2021 החתימה הקבוצה את שי ברוך למאמן הקבוצה.
את עונת 2021/2022 סיימה הקבוצה בראש טבלת ליגה א' צפון ועלתה לליגה ארצית.
בעונת 2022/2023 שיחקה הקבוצה במחוז הצפוני של הליגה הארצית.
את הקבוצה אימן שי ברוך וסגל הקבוצה מנה בין היתר את שי זלץ, בר חג'בי, שחר הלל, כנר צור, עמרי שריד, חואן קרלוס ברחל, ניר נצר, תומר כהן, אור קוטר ואביאל לוי.
בתום העונה הסדירה סיימה הקבוצה במקום השביעי ושיחקה ברבע גמר הפלייאוף מול מ.ס.
בעונת 2023/2024 משחקת הקבוצה במחוז הצפוני של הליגה הארצית.
במהלך העונה עזב מאמן הקבוצה שי ברוך ומונה במקומו המאמן עבד ותד, שעבר מהפועל רמת גן/גבעתיים.
כמו כן, ניר נצר עבר להפועל עכו וסטניסלב ז'לז'ניאק עבר להפועל אורי תל אביב.
את העונה סיימה הקבוצה במקום ה-10 עם מאזן של 11 ניצחונות ו-15 הפסדים.
אליה סרור סיים כקלע המצטיין של הליגה עם ממוצע של 21.2 נק' למשחק.
לקראת עונת 2024/25 הוחלט כי עבד ותד ימשיך בתפקידו כמאמן הראשי של הקבוצה.
במהלך חודש יולי 2024 הוחתמו השחקנים עידו סגל ועומרי שוסהיים שהגיעו מהפועל עכו, ואור קוטר שהגיע מהפועל טבריה/עמק הירדן.
הפועל מגידו היא קבוצת כדורסל ישראלית מהמועצה האזורית מגידו המתמודדת באזור הצפוני של הליגה הארצית בכדורסל.
הקבוצה הוקמה בשנת 1969 כאיחוד של שתי קבוצות מהמועצה האזורית מגידו: הפועל משמר העמק, ששיחקה במשך 14 עונות רצופות בליגה הלאומית (אז הליגה הראשונה במבנה ליגות הכדורסל בישראל) וירדה בסיום עונת , והפועל רמת השופט, ששיחקה באותה עונה בליגה א' (הליגה השנייה).
בעונתה הראשונה של הקבוצה אימן אותה אברהם חמו, שהוביל אותה לזכייה באליפות המחוז הצפוני ולעלייה לליגת העל.
הקבוצה שיחקה במשך חמש עונות בליגה הבכירה וכבר בעונתה הראשונה, , סיימה במקום הרביעי.
הקבוצה נשארה בצמרת גם בעונות הבאות בהובלתם של חנן קרן, הלל גלבוע, גיורא דורי ואור גורן.
בהמשך אימן את הקבוצה גם יגאל דר, ששימש כמאמן-שחקן.
בעונת סיימה הקבוצה במקום האחרון בליגה וירדה לליגת המשנה.
מגידו נשארה בליגות הנמוכות של הכדורסל בישראל במהלך השנים, עד העשור הראשון של המאה ה-21. ב-2004 התאחד המועדון עם הפועל יקנעם ובעונת 2005/06 עלתה ל לאחר שהעפילה לגמר הליגה הארצית, בו הפסידה להפועל נצרת עילית.
במאי 2010 ניצחה הקבוצה 3–0 את הפועל מרנין-קריית טבעון בחצי גמר פלייאוף הליגה הלאומית והעפילה לראשונה מזה 45 שנים לליגת העל בכדורסל, אך החליטה לוותר על העלייה ולהמשיך לשחק בליגה הלאומית מסיבות כלכליות.
באוגוסט 2010 חתם המועדון על הסכם "קבוצת בת" עם מכבי תל אביב, לפיו תקלוט הקבוצה שחקנים צעירים מקבוצת ליגת העל ותשמש להם מסגרת קבוצתית עד לשובם לקבוצת האם.
ביולי 2012 פורק האיחוד של הפועל מגידו והפועל יקנעם, אך הקבוצה התאחדה עם הפועל קריית טבעון והפועל עמק יזרעאל ליצירת "הפועל מרנין טבעון/מגידו".
האיחוד פורק בסיום עונת .
ב-2012 הוקמה קבוצת הבת של המועדון, הפועל אריות מגידו, שהורכבה משחקנים בני המועצה.
כבר בעונתה הראשונה זכתה הקבוצה באליפות ליגה א' ועלתה לליגה הארצית.
לאחר פירוק האיחוד של הקבוצה הראשונה עם טבעון תפסה קבוצת המילואים את מקומה ושיחקה בליגות הנמוכות.
ב-2019 הצטרף לקבוצה דגן יבזורי, שחקן נבחרת ישראל בכדורסל ובן קיבוץ משמר העמק שהחל את הקריירה שלו במועדון, ושיחק בה עד לפרישתו ב-2022. בסיום עונת 2020/21 זכתה הקבוצה באליפות ליגה א' לאחר שהפסידה פעם אחת בלבד וחזרה לליגה הארצית, ובקיץ חתם בקבוצה הכדורסלן עידו קוז'יקרו.
בעונת 2021/22 העפילה הקבוצה לגמר גביע האיגוד בכדורסל, בו הפסידה לא.ס.
בעונת 2022/23 החליטו במועדון להצעיר את הסגל והפכו לחממת צעירים בכדורסל הישראלי.
עזמי אבו אחמד, עומר לוי ומקסים פוקסמן הובילו את הקבוצה.
בעונת 2023/24 הצעירים השתלטו ושחקנים שנשארו לשנתיים פרחו בליגה.
הרכז רז צור, ביחד עם טום סיגטי ואיתן בש בעונתם הראשונה.
עונת 2024/25 הצעירים המשיכו לנהור למגידו, כאשר טום סיגטי בעונתו השנייה הוביל את הקבוצה.
אוהד דקל שב למגרשים לאחר פציעה ממושכת, בדיוק למקום הנכון עבורו.
גיא יחידי העלה רמה, ניב זרחוביץ' הוחתם לאחר שנתיים ביטבתה, איתי ויינטראוב, אורי פראג, אורי עטיה, פישמן, פז, לוי והקפטן מלינוף הוותיק הובילו את הקבוצה של קלס, גיל ופלג עד להבטחת מקום בפלייאוף כ-5 מחוזרים לסיום העונה.
הקבוצה השיגה שיא נוסף, כאשר העפילה לסדרת חצי גמר הפלייאוף, לאחר ניצחון כפול 2:0 על חדרה.
בחצי הגמר הפסידה מגידו למכבי חיפה שעלתה לליגה הלאומית, לעיני אולם מלא במבצר של למעלה מ-1000 איש.
למועדון מחלקת נוער וקבוצות בית ספר לכדורסל ברחבי המועצה.
בית ספר לכדורסל מונה כ-200 ילדים, ונכון לעונת 2024/5 מונה מחלקת הנוער כ-174 נערים ושחקנים פעילים.
המועדון שילש את כמות הילדים מאז 2019. כמו כן הוקמה מחלקת בנות, ונכון לשנת 2025 מונה כ-70 בנות הפעילות בליגות רשמיות.
המועדון משחק ברמה הגבוהה ביותר בילדים א' ונערים ב' במדינה, כיתות ח'-ט'.
מנהל המועדון יאיר קלס, מנהל מקצועי יובל לנדמן והמועדון מפתח ומצמיח שחקנים רבים.
הפועל מעגן מיכאל-זכרון יעקב היא קבוצת כדורסל נשים ישראלית מהמועצה אזורית חוף הכרמל.
הקבוצה מארחת באולם הספורט של קיבוץ מעגן מיכאל.
קבוצת הנשים הוקמה בשנת 1965 על ידי מנחם לוין.
הקבוצה ידעה עליות ומורדות, ושיאה היה בעונת 1967–1968, כשזכתה בגביע המדינה בכדורסל נשים לאחר ניצחון 35-48 בגמר מול מכבי דרום ת"א.
בעונת 1969–1970 הגיע הקבוצה לגמר גביע המדינה, אך הפסידה להפועל תל אביב.
בעונת 1976–1977 ירדה הקבוצה לליגת המשנה.
בעונת 2005–2006 זכתה הקבוצה באליפות בליגה הארצית, אך בחרה שלא לממש את העלייה לליגה הלאומית.
שנה לאחר מכן, בהובלת שחקניות מקומיות כירדן ברקאי, חן מסד, דנה יהושוע, הדר ביגלמן ואחרות, זכתה הקבוצה שוב בכרטיס לליגה הלאומית, והפעם מימשו את העלייה.
הקבוצה עלתה ללאומית, צרפה את השחקניות שירלי שבתאי וג'ניפר קלכמן, ויחד עם שחקניות מקומיות כמאי אשל, מעיין לוי והמאמנת תירזה לוינסקי.
כבר בעונתה הראשונה עלתה מעגן אל הפלייאוף העליון, שנה לאחר מכן כבר התמודדה בפיינל פור נגד אלופת אותה שנה.
בתחילת עונת 2009/10 החליפה שחקנית העבר, שרית ארבל את תירזה לוינסקי באימון הקבוצה.
ובמאי 2010 ניצחה הקבוצה 1-2 בסדרת הגמר את הפועל ראשון לציון והבטיחה את העפלתה לליגת העל, אך לא אישרה השתתפותה ונשארה בליגה השנייה.
הפועל מרנין-קריית טבעון היא קבוצת כדורסל ישראלית מהיישוב קריית טבעון, המתמודדת בליגה ב' (מחוז זבולון).
הקבוצה מארחת את משחקיה באולם הפיס המכיל 400 מקומות ישיבה.
הפועל קריית טבעון הוקמה באמצע שנות השישים, כאשר תחילת פעילותה במגרשים ברחוב הכרמל (מגרש "הפועל") ובמגרש הכדורסל שעליו נבנה אוחר יותר בית הספר קריית עמל.
מ-1973 נקראת האגודה על שם האחים פינקי ויאיר מרנין מראשוני השחקנים באגודה שנהרגו באותו יום, ה-7.10.1973 במלחמת יום הכיפורים.
אגודת הכדורסל מונה סביב ה-300 פעילים מגיל 6 ועד קבוצות בוגרים, האחת והבולטת ביותר המשחקת בליגה לאומית, ושתי קבוצות בוגרים נוספות בליגה ב' אשר שם ישנם שחקנים שגילם מתקרב ל-50.
כמו כן קיימת מחלקת נוער ובה 12 קבוצות גיל.
בסיום עונת 2007/2008 העפילה הקבוצה לליגה הלאומית.
בקיץ 2009 נחתם הסכם בין המועדון לחברת "טריאנגל" שבבעלות ג'ף רוזן, בעליה של קבוצת מכבי חיפה, והפועל קריית טבעון שימשה כקבוצת בת.
בתחילת עונת 2012/2013, בעקבות קשיים כלכליים של קבוצת הפועל יקנעם-מגידו, נחתם הסכם איחוד בין שני המועדונים.
ומגידו ויתרה על מקומה בליגה הלאומית וירדה לליגה א', אולם כעבור עונה האיחוד פורק.
הפועל מועדון ספורט אורתודוכסים לוד הייתה קבוצת כדורגל ישראלית מהעיר לוד.
אורתודוכסים לוד נוסדה בשנת 2003 על ידי סוסו מונייר.
עם הקמתה ובראשית דרכה הייתה הקבוצה מורכבת כולה משחקנים ערבים-נוצרים תושבי לוד ונחשבה למייצגת של הקהילה הערבית-נוצרית (האורתודוקסית) בעיר.
במשך השנים היא הפכה ליותר ויותר מעורבת ונכון לשנת 2011 נותרו בה רק שני שחקנים ערבים-נוצרים, הקפטן פאנוס והמגן השמאלי זיתונה.
עם זאת, פאנוס מרגיש עד היום שהוא והקבוצה מייצגים את המיעוט הנוצרי בארץ: "...זו מסגרת של נוצרים, שאין הרבה כמוה, זה נותן לך גאווה מסוימת שאתה מייצג את הקהילה.".
באפריל 2004 שיחקה לראשונה הקבוצה ב"דרבי נוצרי" נגד קבוצת הפועל אורתודוקסים יפו.
בשלוש השנים הראשונות שלה שיחקה הקבוצה בליגה ג', אחר כך עלתה לליגה ב' בה שיחקה שוב, במשך שלוש שנים ובשנת 2011 היא העפילה לליגה א'.
בעונתה הראשונה בליגה זו, היא סיימה במרכז הטבלה.
בתום עונת 2012/2013 ירדה לליגה ב', אולם לא נרשמה לליגה בעונה הבאה והתפרקה.
אחד המשחקים האחרונים ששיחקה היה משחק העלייה של הפועל קטמון לליגה הלאומית, באצטדיון טדי לעיני 5,500 צופים.
אורתודוכסים לוד הופיעה למשחק עם 11 שחקנים בלבד וללא שוער בסגל, והפסידה בתוצאה 9-1.
בגביע המדינה העפילה פעמיים לסיבוב ו' בעונת 10–2009 ובעונת 2012-13.
הקבוצה אירחה את משחקי הבית שלה באצטדיון העירוני בלוד, המכיל כ-3,000 מושבים.
אורתודוכסים לוד מוזכרת באחת הסצנות בקומדיית הכדורגל הישראלית משנת 2014 שושנה חלוץ מרכזי.
הפועל מגדל העמק/יזרעאל (בעבר הפועל נעם) היא קבוצת כדורסל ישראלית המייצגת את העיר מגדל העמק ואת המועצה אזורית עמק יזרעאל המשחקת בליגה הלאומית.
לאחר שקבוצת "בית"ר מגדל העמק" (ששיחקה בליגה השנייה בשתי קדנציות) התפרקה בסוף שנות ה-90, הקימו הצמד שרון עשור ונתן בן-חיים את קבוצת "הפועל" בשנת 2000 והחלו לטפס עונה אחרי עונה במעלה הליגות.
הקבוצה העפילה בסיום עונת 2002/2003 לליגה הלאומית ושיחקה בה במשך שתי עונות, שבסיומן ירדה לליגה הארצית ובהמשך לליגה א'.
בסיום עונת 2011/2012 העפילה הקבוצה מליגה א' לליגה הארצית.
ובסיום עונת 2012/2013, עם המאמן רועי פרל, העפילה הקבוצה לליגה הלאומית.
בעונת 2020/2021 חזרה הקבוצה לליגה הארצית ולאחר שלוש שנים בהן בנו את הקבוצה מחדש בעונת 2023/2024 הפכה לאלופת הליגה הארצית והעפילה לליגה הלאומית בליווי המאמן מאורו סאפק ועוזר המאמן עידו קוז'יקרו.
האיחוד עם הפועל עמק יזרעאל
ב-21 ביוני 2017 אוחדה הקבוצה עם הפועל עמק יזרעאל מהליגה הארצית ושינתה את שמה להפועל מגדל העמק/יזרעאל והחתימה את המאמן ניר קפלן במקומו של דודו אלהרר.
בסיום עונת 2017/18 סיימה הקבוצה במקום האחרון בליגה הלאומית ונשרה לליגה הארצית
האיחוד עם הפועל נצרת עילית
לאחר שכשלה הפועל מגדל העמק/יזרעאל בהפעלה לליגה הלאומית בסיום עונת 2018/19 הוחלט לאחד את הקבוצה עם הפועל נצרת עילית גם היא מן הליגה הארצית, בעקבות האיחוד ויתרה נצרת עילית על מקומה בליגה וירדה לליגה א' בה היא משמשת כקבוצת בת של הפועל מגדל העמק/יזרעאל.
בקיץ 2019 שונה שמה של הקבוצה להפועל נעם כשמם של היישובים המרכבים את הקבוצה (נוף הגליל, עמק יזרעאל, מגדל העמק), בנוסף קבוצת עמק יזרעאל שינתה את שמה ל"הפועל נעם עמק יזרעאל" והפועל נצרת עילית שינתה את שמה להפועל נעם העמק עילית כאשר שתי האחרונות משחקות בליגה א' צפון.
פירוק האיחוד עם נוף הגליל
לאחר עונה בודדת בה לא הצליחה הקבוצה המאוחדת להגיע להישגים וכן קבוצת הבת לא הצליחה להתברג בצמרת ליגה א', החליטה הפועל נוף הגליל לפרוש מן האיחוד ושם הקבוצה שם להפועל מגדל העמק/יזרעאל.
הקבוצה מארחת בהיכל הספורט יערת העמק בעיר, המכיל 900 מקומות ישיבה בשני יציעים.
את עונת 2020/21 סיימה הקבוצה במקום ה-1 בליגה הארצית במאזן של 22 ניצחונות ו-2 הפסדים ובעקבות ביטול משחקי הפלייאוף בעונה זו העפילה לליגה הלאומית לאחר כ-3 עונות בליגה הארצית.
בסיום עונת 2021/2022 ירדה הקבוצה בחזרה לליגה הארצית.
את עונת 2022/23 פתחה הקבוצה במחוז הצפוני של הליגה הארצית.
מאורו ספאק מונה למאמן הקבוצה וסגל השחקנים כלל את זיו בן צבי, אסף פרייליך, אייל ונדל, סער יהודה, גל ויונטה, נועם ארבל, בר שפע, אדיר קלעי, ברק אוריון, שון לבנובסקי, דניאל קרבצוב, דור גולדנברג וסטס ז'לזניאק.
מאורו ספאק המשיך כמאמן הקבוצה ועידו קוז'יקרו המשיך כמנהל המקצועי.
סגל הקבוצה כלל את אנטון שוטבין (סנטר, 2.06), דניאל ויצמן (גארד, 1.88), ראם בורדה (פורוורד, 1.96), ג'וש פרידקין (רכז, 1.80) שהצטרף ממכבי דימונה לאחר שעלה איתה מליגה א' לליגה הארצית, נועם ארבל (פורוורד, 1.97), רז מור (גארד, 1.90) שהצטרף מהפועל עמק חפר.
בתום העונה העפילה הקבוצה לליגה הלאומית לאחר שניצחה בסדרת גמר הפלייאוף את הפועל כפר סבא שלום בתוצאה 2-1.
את עונת 2024/2025 שיחקה הקבוצה בליגה הלאומית בכדורסל.
מאורו ספאק המשיך כמאמן הקבוצה ועידו קוז'יקרו עזב את הקבוצה למכבי חיפה.
עקב האיחוד בין הקבוצות, נוצרה קבוצת עתודה בליגה א' בשם הפועל יזרעאל-מגדל העמק המשתמשת בפלטפורמה של הפועל עמק יזרעאל, בנוסף לקבוצה המאוחדת מחלקת נוער בת 47 קבוצות בכלל הגילאים כאשר קבוצת הנוער הבכירה של המועדון משחקת בליגת העל לנוער.
כמו כן למועדון קבוצת כדורסל נשים בוגרות בשם זהה המשחקת בליגה הארצית.
הפועל מגדל העמק היא קבוצת כדורגל מהעיר מגדל העמק.
כיום הקבוצה משחקת בליגה א' צפון.
הקבוצה נוסדה בשנת 1959 ובעונת 1963/64 הופיעה לראשונה בליגה ב'.
בעונת 1970/71 זכתה בקבוצה באליפות ליגה ב' צפון ורשמה העפלה היסטורית לליגה א'.
עונת הבכורה שלהם בליגה א' הייתה העונה המוצלחת ביותר של הקבוצה, כאשר הקבוצה סיימה במקום החמישי בטבלה וגם הדיחה קבוצה בכירה בדמותה של הפועל כפר סבא במסגרת גביע המדינה בתוצאה 2–5. בעונת 74–1973 הקבוצה סיימה בתחתית טבלת ליגה א' ושבה חזרה לליגה ב' לאחר שסיימה בתחתית מבחני פלייאוף הירידה.
מאז לקבוצה היו פרקי זמן בליגה א' בתחילת שנות ה-80 ובסוף שנות ה-90 עד תחילת שנות ה-2000, שלבסוף הסתיים בירידה לליגה ב'.
בעונת 2011/12 הקבוצה חזרה לליגה א' לאחר שניצחה במבחני פלייאוף העלייה בפנדלים את צעירי ביר מכסור.
בעונת החזרה לליגה א' הקבוצה סיימה במקום השלישי והשתתפה מבחני פלייאוף העלייה, הקבוצה ניצחה 0–3 את הפועל אסי גלבוע בסיבוב הראשון, ובסיבוב השני ניצחה 1–2 את הפועל הרצליה.
בסיבוב השלישי הודחה מגדל העמק לאחר שהפסידה 0–1 לבית"ר כפר סבא, שאחר כך ניצחה בגמר פלייאוף העלייה.
בעונה החולפת הקבוצה סיימה במקום הרביעי, והיא השתתפה במבחני העלייה.
בשנת 2010 מוחמד אבו ח'מיס החל לשחק בקבוצה ועד לשנת 2015 הוא שיחק בכ-120 משחקים.
בעונת 2017/18 סיימה מגדל העמק במקום ה-14 בליגה א' צפון המוביל למשחק המבחן אותו שיחקה מול בני פרדיס שהעפילה לאחרי משחקי הפלייאוף מליגה ב'.
המשחק שנערך באצטדיון בעילוט הסתיים בתוצאה 0:5 להפועל מגדל העמק משערים של אופק מלול, לידור כהן, דוד אמזלג, רם סופר ויותם כהן.
בזכות הניצחון הבטיחה הקבוצה עונה נוספת בליגה א'.
במאי 2018 הודיע ראש העיר כי אושרה התוכנית לבניית אצטדיון חדש אשר יכיל 7,000 מקומות.
בעונת 2021/22 מגדל העמק סיימה במקום שמוביל למשחקי המבחן לאחר שבאותה עונה 4 קבוצות ירדו באופן אוטומטי לליגה ב'.
הקבוצה פגשה את טירת הכרמל ולאחר 120 דקות שהסתיימו בתוצאה 0:0 ניגשו שחקני הקבוצות לדו-קרב פנדלים בסיומו ניצחה מגדל העמק בזכות יכולת מרשימה של השוער רז רחמים ונשארה עונה נוספת בליגה א'.
בעונת 2022/23 סיימה הפועל מגדל העמק במקום ה-11 ונשארה עונה נוספת בליגה א'.
הפועל "דניאל סולומון" כרמיאל היא קבוצת כדורגל חופים מהעיר כרמיאל, המשחקת בליגת "בנק יהב" בכדורגל חופים.
הקבוצה מנציחה את בן העיר, דניאל סולומון, שנפטר בנסיבות טרגיות בגיל 16 בלבד.
ההנצחה בשם הקבוצה נקראת על שמו (כפי שמופיע בסמל הקבוצה).
כמו כן, מנכ"ל הקבוצה הוא אביו של דניאל, אלי סולומון.
הכינוי שנדבק לקבוצה הוא "עיר החולות והמחולות" בזכות פסטיבל המחולות המפורסם בעיר כרמיאל וההצלחה בליגת כדורגל החופים.
יו"ר הקבוצה ומייסדה הוא נתנאל הררי, מייסד עמותת "למען הספורט בכרמיאל" ומנהל תוכנית "מגרשים מוארים" בעיריית כרמיאל.
הפועל כרמיאל נוסדה בשנת 2015, אך כבר בעונתה הראשונה בכדורגל חופים סיימה במקום האחרון בבית, נקלעה למשחקי פלייאוף הירידה וירדה ליגה.
למרות זאת, עונה לאחר מכן שיחקה גם כן בליגה הבכירה וסיימה במקום השלישי בבית שלה, מה שהוביל אותה למשחקי רבע הגמר שם פגשה את בני יהודה "ניצן", במשחק שבו הפסידה כרמיאל בתוצאה 10–2, ובכך סיימה הקבוצה את דרכה באותה העונה.
בעונת 2017 הצליחה כרמיאל להשתלב למשחקי רבע הגמר, כשהיא מסיימת במקום הרביעי והאחרון שמוביל לשלבים המכריעים.
בשלב רבע הגמר שיחקה נגד עירוני "שוורץ הום" ראש העין וגברה עליה בתוצאה 2–4 לאחר שצירפה לשורותיה לאותו המשחק את שחקן כדורגל החופים הפורטוגלי, מאדג'ר, הנחשב לאחד מהגדולים ביותר בהיסטוריה של הענף.
בשלב חצי הגמר פגשה את אלופת הליגה בעונה החולפת, בני "פלפלה" כפר קאסם, שהפסידה לה 6–3, סיימה את דרכה באותה העונה ולמעשה זה היה ההישג הגדול ביותר בתולדות הקבוצה.
בעונת 2018 כרמיאל העפילה מהמקום השני בבית א' כשמאזנה עומד על ארבעה ניצחונות והפסד אחד.
בשלב רבע הגמר כרמיאל פגשה את ראש העין, במשחק ששיחזר את אותו רבע הגמר מהעונה החולפת.
גם במשחק זה הצליחה כרמיאל לגבור על ראש העין והפעם בתוצאה 3–5. שלב חצי הגמר זימן לכרמיאל את אותו המסלול כמו בעונה החולפת, כשהיא פגשה יריבה מוכרת בדמותה של בני "פלפלה" כפר קאסם וסיימה את מפגש זה בהפסד 6–3, בדומה לעונה הקודמת, ומשום כך סיימה את השתתפותה בליגה באותה העונה.
בעונת 2019 יכולותיה של כרמיאל התדרדרו, כשאת שלב הבתים סיימה במקום האחרון בבית ב', כשהיא לא משיגה ולו נקודה אחת בלבד.
בעקבות זאת, היא נגררה לפלייאוף הירידה, כשבחצי הגמר הפסידה לקבוצה החדשה בליגה, בית"ר "מילק" מעלה אדומים בפנדלים 2–1, לאחר שכבר הובילה על מעלה אדומים בתוצאה 0–3, במשחק שבתום הזמן החוקי הסתיים בתוצאה 6–6. במשחק הגמר של פלייאוף הירידה שיחקה כרמיאל נגד "מסעדת חוף מנדרין" תל אביב במשחק מכריע.
במשחק זה, ניצחה כרמיאל את תל אביב בתוצאה 2–7, וכתוצאה מכך נשארה עונה נוספת בליגה.
בסגל הקבוצה לאורך השנים שיחקו בה שחקנים מוכרים, כשבעונת 2016 שיחקו בשורותיה יקיר שינה, לירון פרטוק (ששימש כמאמן שחקן באותה העונה), קובי בדש, ניסן ספיר ובן ויצמן.
בעונת 2017 שיחקו מאדג'ר הפורטוגלי, שרון גורמזנו, עומר הלוי ודור הלוי.
בעונת 2018 שיחקו בקבוצה אורן פרטוק, אסף רז, אליחי צברי, אלון לוי ושלושת שחקני נבחרת פורטוגל: מאדג'ר, נונו בלכיור ורוי קוימברה.
בעונת 2019 שיחקו בקבוצה שחקני נוער לצד שחקנים ותיקים, כשבארבעת המשחקים האחרונים של הקבוצה, כרמיאל נהנתה משירותיו של השוער, אליוט, בנוסף לריקרדיניו הפורטוגלי.
סגל לאליפות ליגת בנק יהב בכדורגל חופים לעונת 2019
הפועל כפר סבא בית ברל היא אגודת שחייה ישראלית מאזור השרון.
האגודה זכתה 4 פעמים (1986, 1987 ו-1989 2021) בתואר אלופת ישראל, ומדורגת מסורתית בין 3 האגודות המובילות בישראל.
ייחודה של האגודה הוא בדו קיום המתקיים בה בין ערבים ליהודים.
מעל לשליש מהשחיינים של האגודה, מגיעים מהמגזר הערבי.
המועדון הוקם בשנת 1967 על ידי רוחק'ה בוגין.
בסוף שנות ה-60 החלו לשחות שחיינים בבריכת רמות השבים, הבריכה היחידה באזור השרון באותה העת.
את השחיינים אימן המציל המצטיין חיים נעסה שבהמשך ניהל ואימן את קבוצת מכבי תל אביב.
נחום בוך שאימן בברית מכבים עתיד יזם את הרעיון להקים אגודת שחייה בבריכה.
רוחק'ה בוגין, שמעה את רעיון והחליטה לקחת את המשימה על עצמה.
היא הקימה בשנת 1967 אגודה שנקראה "הפועל רמות השבים".
בשנה הראשונה אימן את השחיינים נלו בילדרמן ועד ל-1970.באותן שנים התאמנה הקבוצה בקיץ בברכה ברמות השבים ובחורף בבריכה בגבעת רמבם בגבעתיים ומאוחר יותר בבריכה בגבעת חיים איחוד.
בין מאמני הקבוצה בשנים אלו היו דוד פרלמוטר ואהרונצ'יק דיין.
בשנות ה-80 החלו השחיינים להתאמן בבריכת המקורה והמחוממת בבית ברל ובמהרה הפכה בריכה זו לבריכת הבית של שחייני האגודה.
באותה התקופה נקראה האגודה, הפועל הוד השרון בית ברל (הפועל ה.ה.ב.ב), ולאחר מכן הוחלף שמה להפועל כפר סבא בית ברל.
בין המאמנים שאימנו באגודה היו אורי שפר, בוקי צ'יש, אמנון קראוס, זוהר גלילי, עופרה מוניוז, אהוד סגל, יונתן קופלב
המאמנת הראשית של האגודה היא רוני בווה, שחיינית עבר, בצוות המאמנים: זיו קלונטרוב,שחיין אולימפי, ברק ראובן וסלאח אבו עמשא.
את נבחרת המאסטרס של האגודה מאמן אורי ברק.
בבריכת בית-ברל (בריכת 25 מטר) בעונת החורף ובריכה אולימפית בקיץ ובבריכת הקאונטרי כפר סבא.
הפועל נגבה הייתה קבוצת כדורעף ישראלית מקיבוץ נגבה שהשתתפה בליגה הבכירה ואף זכתה בתואר האליפות בשנת 1962. המגרש הביתי של הפועל נגבה היה מגרש פתוח מרוצף בלטות גדולות.
העובדה שקיבוץ נגבה הוקם והשתייך לתנועת הקיבוץ הארצי השומר הצעיר, גרמה לכך שבאופן טבעי הייתה לו זיקה להתאחדות הפועל.
מועדון "הפועל" הפעיל בקיבוץ ענפי ספורט כמו: כדורגל, כדורסל, כדורסל נשים, כדורעף, אתלטיקה קלה ואגרוף, שהתמודדו בדרך כלל בכינוס הפועל ובליגה פנימית מול שאר קבוצות "הפועל" בקיבוצים אחרים במדינה.
קבוצת הכדורעף בלטה מעל כל הענפים בקיבוץ והתמודדה בליגה הבכירה בישראל ובמקביל גם בטורנירים מחוזיים.
עונת השיא של הקבוצה היא 1961/1962 (בהדרכתו של המאמן-שחקן ד"ר יצחק הובר), בה הצליחה לזכות באליפות היסטורית לאחר שגברה 2–3 במשחק המכריע מול קבוצת הפועל עין שמר, במשחק ביתי בו צפו מעל 1000 איש.
בתום העונה הפסידה הקבוצה ברבע גמר גביע המדינה לקבוצת הפועל עין המפרץ מהליגה השנייה 1–3 והודחה
בעונה שלאחר מכן השתתפה הקבוצה במסגרת גביע אירופה לאלופות והודחה מול קבוצת גלטסראיי לאחר שני מפגשים.
במשחק הביתי נוצחה 3-2, ובגומלין באיסטנבול נוצחה 1–3.
בעונת 1962/1963 סיימה הקבוצה במקום השני בטבלה.
במקביל הגיעה בפעם הראשונה בתולדותיה לגמר גביע המדינה ונוצחה על ידי הפועל המעפיל 3-1.
בתום עונת 1966/1967 ירדה הקבוצה בפעם הראשונה לליגה הארצית, אך חזרה לליגה הלאומית לאחר עונה אחת.
בתום עונת 1968/1969 ירדה שוב לליגה הארצית, ומאז לא הצליחה להתרומם.
שנתיים לאחר מכן, פורקה קבוצת הבוגרים.
בעונת 1962/1963 זכתה קבוצת הנוער בגביע המדינה לאחר ניצחון בגמר 2-3 מול הפועל עין החורש.
בעונת 1967/1968 הגיעה קבוצת הנוער של המועדון לגמר גביע המדינה, אך נוצחה על ידי הפועל חניתה 3-0.
הפועל מרחביה (נקראה גם הפועל מרחביה/יזרעאל) הייתה קבוצת כדורעף נשים ישראלית מקיבוץ מרחביה שהשתתפה בליגה הבכירה במשך למעלה מ-20 עונות.
בין השנים 1977 ו-1982 זכתה הקבוצה ברצף של חמש אליפויות, שיא שטרם נשבר.
קבוצת הנשים של מרחביה הוקמה על ידי אמניהו לבבי, שחקן עבר בקבוצת הגברים של המועדון, שהיה מאמן נבחרת ישראל בכדורעף.
הקבוצה אמנם לא הייתה ממייסדות הליגה בשנת 1961, אך מאז שהחלה להשתתף בה באמצע שנות ה-60, היא השתייכה לצמרת הגבוהה והתמודדה על תארים בכל עונה.
בתום עונת 1975/1976 סיימה הקבוצה כסגנית האלופה (אחרי הפועל נעמן), הישג שזיכה את הקבוצה בהשתתפות במסגרת אירופאית, בין היתר מול קבוצת הכדורעף של העיר רייקה.
בעונת 1977/1978 זכתה הקבוצה לראשונה בדאבל.
בתום עונת 1978/1979 הוכתרה הקבוצה לאלופה בזכות מאזן עדיף על יריבתה הפועל נעמן.
במהלך השנים בליגה הראשונה אימנו את הקבוצה אומניהו לבבי, דובי מילמן ואורי שפירא.
דובי מילמן שימש גם כעוזר מאמן נבחרת הנשים של ישראל בשנים 1977–1979, מאמן נבחרת העתודה נשים בעונת 1983/1984 ומאמן נבחרת הנשים של ישראל בשנים 1984–1987. את משחקיה ארחה הקבוצה במגרש פתוח בשטח הקיבוץ ובהמשך באולם הגורן בקיבוץ מזרע הסמוך.
לקראת סוף שנות ה-80 השתלבה הקבוצה לתוך איחוד של הפועל עמק יזרעאל.
הפועל מרמורק רחובות רחלי הייתה קבוצת כדורגל נשים וחלק ממועדון הפועל מרמורק, ששיחקה בליגת העל בכדורגל נשים.
הקבוצה נוסדה בשנת 1998 עם הקמת ליגת הנשים בארץ ושיחקה בליגה הבכירה עד להפסקת פעילותה על ידי ההתאחדות בשנת 2010.
בשנת 2017 נפטרה אוהדת קבוצת הגברים הפועל מרמורק, רחלי שרעבי, והוחלט לקרוא על שמה את מועדון הנשים שהוקם מחדש ב-2018. הקבוצה שיחקה בליגה הלאומית שלוש עונות ולאחר מכן העפילה לליגת העל, בסיום עונת 2020/2021. לאחר עונה אחת בליגת העל התפרקה הקבוצה לאחר שלא הצליחה להעמיד קבוצה ולעבור בבקרה התקציבית.
הקבוצה לקחה חלק בליגת הנשים מהקמתה בעונת 1998/1999. הישג השיא שלה היה בעונת 2004/2005 כשסיימה רביעית בפלייאוף העליון.
בעונת 2006/2007 סיימה אחרונה בליגה והייתה אמורה לרדת לליגה השנייה אך כיוון שכל קבוצות הליגה השנייה התפרקו שיחקה גם בעונה העוקבת בליגה הראשונה.
בדיעבד הסתבר כי הקבוצה קנתה את מקומה בליגה הראשונה והוחלט על פירוק הקבוצה וענישת הבעלים של המועדון.
עד לפירוקה המשיכה הקבוצה לשחק בליגה הראשונה (והיחידה בתקופה זו) וסיימה בשלוש העונות במקום האחרון כשבעונות 2007/2008 ו-2008/2009 לא הצליחה להשיג אפילו נקודת ליגה אחת.
הקבוצה הוקמה מחדש והצטרפה לליגה הלאומית החל מעונת 2018/2019 ובסוף עונת 2020/2021 סיימה ראשונה ועלתה לליגת העל.
בעונת 2021/2022, לאחר מאבק ארוך וצמוד בתחתית הטבלה, הצליחה הקבוצה לנצח במחזור האחרון את האלופה הנכנסת, מ.ס.
למרות זאת, המועדון לא הצליח להעמיד קבוצה לעונה הבאה וסגר את קבוצת הנשים.
הפועל נחליאל היא קבוצת כדורגל ישראלית מהעיר חדרה, שייצגה את שכונת נחליאל בעיר, והוקמה לראשונה ב-1946. בשיא כוחה בשנות ה-60 ובתחילת שנות ה-70 שיחקה בליגה א', הליגה השנייה דאז, למשך 12 עונות, אך לאחריהן התדרדרה לליגות הנמוכות יותר.
בשנת 2006 התאחדה הקבוצה עם עוד מספר קבוצות מהאזור ליצירת הפועל חדרה, שמתחרה כיום בליגה הלאומית.
מקורה של הפועל נחליאל הוא בשכונת עולי תימן שבעיר חדרה שכונת נחליאל, שהוקמה בשנת 1911. השכונה הייתה שכונת קשת יום והדור השלישי והרביעי למקימי השכונה, ברצונו להרים את המורל, חיפש תחומי תרבות שונים להשקיע בהם וביניהם הפשוט והנפוץ ביותר היה כדורגל.
החל משנות ה-40 של המאה ה-20 נעשו מספר ניסיונות להקים את קבוצת הפועל נחליאל.
הניסיון הראשון נעשה ב-1946, אז הוקמה הקבוצה על ידי שלמה ערבה, ובתחילה התאמנה הקבוצה במגרש על גבעת-ביל"ו.
ראשוני השחקנים בקבוצה היו נח חממי, יהושע לוי, שמעון מזרחי, יהודה ויחיאל הנדי, שלמה אריה, יחיאל אריכא ופרג'ו.
אך הקבוצה התפרקה עם פרוץ מלחמת העצמאות ב-1948.
בתחילת שנות ה-50 נעשה ניסיון שוב להקים קבוצה לבני השכונה בשם ניצ"ן (נוער צעירי נחליאל), שקיימה בעיקר משחקים נגד קבוצות מקומיות או ביישובים הקרובים במסגרת ליגה ג', כמו למשל הפועל חוגלה, הפועל גבעת חיים ועוד.
אך לאחר כ-5 שנים הקבוצה התפרקה בגלל בעיות כלכליות.
בהמשך ניסו יוזמי הקבוצה להתחבר עם הקבוצה הגדולה והכי ותיקה בעיר, הפועל חדרה, אך המשא ומתן לאיחוד נכשל.
ב-1957 הוקמה הקבוצה בשנית מבני השכונה ומונה המאמן יצחק פון שאימן בעבר בהפועל חדרה, והקבוצה עברה להתאמן במגרש החול ליד בריכת הצולח (כיום שכונת יוספטל בחדרה), שם חלקה את המגרש עם מי שהפכה ליריבה העירונית - הפועל חדרה.
בקבוצה שיחקו אז משה בן מנחם, עזרא תירם, ששון ואפרים כהן, אריה בנאי, משה חובשי, חנוך ששון, ציון אריה, משה פון, יואש שלום, נחמיה שגן, יאיר לוי, מישל גרשון, ואבנר כולני, כאשר היא הורכבה כ-80% ממנה מתושבי השכונה.
תקציב הקבוצה עמד על 25 לירות לחודש ממועצת הפועלים וסכום נוסף שהוקצה ממרכז הפועל ומתרומות אוהדים.
כדי לצאת מהמצוקה כבר בשנים הראשונות נעשה ניסיון נוסף לאיחוד עם הפועל חדרה שכשל.
הקבוצה נרשמה לליגה ג' של עונת 1957/1958. בהמשך עלתה הקבוצה לליגה ב', וב-1963 עלתה לליגה א' (ליגת המשנה דאז), שנחשב לחצי מקצוענית.
את הקבוצה הוביל באותה עונת עלייה מפורסמת כוכב הקבוצה דאז משה בן מנחם אשר זכה לכינוי "פאצ'י" כינוי אשר קיבל מהקהל המקומי בזכות היותו אחד מקשרי הכנף המהירים בליגה.
בעונת 1963/1964 הגיעה הקבוצה להישג השיא שלה - רבע גמר גביע המדינה, שם הפסידה למכבי תל אביב 2-0.
בעונת 1975/1976 התבצע ארגון מחדש של מבנה הליגות בישראל ונוסדה הליגה הארצית, וליגה א' הפכה להיות הליגה השלישית, לשם ירדה נחליאל.
משם התדרדרה הקבוצה והתנדנדה בין הליגה הרביעית והחמישית.
בשנת 2006 אוחדו כל הקבוצות העירוניות מאזור חדרה: הפועל נחליאל, הפועל בית אליעזר והיריבה העירונית, מכבי חדרה, ממנה נשארה רק מחלקת הנוער לאחר שפורקה שנתיים קודם לכן, לקבוצה אחת שנקראה עירוני ערן חדרה, וכך הפועל נחליאל למעשה הפסיקה להתקיים בתור קבוצה עצמאית.
בהמשך התאחדה הקבוצה גם עם מועדון ספורט גבעת אולגה וכיום נקראת הקבוצה "הפועל חדרה גבעת אולגה".
הפועל נהריה הייתה קבוצת כדורגל ישראלית מהעיר נהריה.
בעבר, בעיקר בשנות ה-50 ושנות ה-60, הייתה הפועל נהריה קבוצה בולטת בליגת המשנה, שם שיחקה במצטבר כ-10 עונות.
לאחר מכן ירד כוחה של הפועל נהריה, והיריבה העירונית בית"ר נהריה עלתה לליגות גבוהות יותר.
בעשור האחרון לפעילותה שיחקה הקבוצה בליגה ג' ובשנת 2022 התאחדה הקבוצה עם בית"ר נהריה וחדלה להתקיים.
קבוצת הכדורגל של הפועל נהריה, הוקמה לראשונה בשנות ה-40, ושיחקה בתחילה בטורנירים מקומיים ובליגות נמוכות.
הפעם הראשונה שהקבוצה עלתה לליגה השנייה הייתה בעונת 1953/1954, העונה השלישית של הליגה הזו תחת מדינת ישראל החדשה, כאשר היא נקראה ליגה ב', כאשר בעונה זו סיימה נהריה במקום החמישי בבית הצפון.
בעונת 1954/1955 הגיעה הקבוצה להישג השיא שלה במסגרת הליגה כאשר סיימה במקום השלישי והייתה רחוקה 6 נקודות בלבד מעלייה לליגה הבכירה.
בהמשך בעונת 1956/1957 סיימה הקבוצה במקום ה-11 בליגת המשנה וירדה לליגה השלישית (שאז נקראה ליגה ב').
בעונת 1962/1963 סיימה הקבוצה במקום השלישי בליגה ב', ועלתה לליגת המשנה ליגה א', אך הקבוצה לא שרדה את עונת 1963/1964 וירדה בסופה חזרה לליגה השלישית.
הישג השיא והתוצאה הבולטת ביותר של המועדון, הנחשבת לאחת הסנסציות הגדולות ביותר בתולדות הכדורגל הישראלי הגיעה בשמינית הגמר של גביע המדינה בכדורגל לעונת 1962/1963, כאשר הפועל נהריה, ששיחקה בליגה ב' (הליגה השלישית דאז), ניצחה את מכבי תל אביב מהליגה הבכירה בישראל בתוצאה 0:1, עם שער מאוחר של רפי שושן.
סנסציה זו לא הסתיימה עם תום המשחק, המשחק כיוון שמכבי תל אביב הגישה ערעור בטענה שהפועל נהריה שיתפה במשחק שחקן באופן לא חוקי.
תחילה הערעור התקבל ונפסק ניצחון טכני למכבי תל אביב, אך לאחר ערעור חוזר של הפועל נהריה תוצאת המשחק שונתה חזרה לטובת הפועל.
ערעור נוסף לאחר מכן של מכבי תל אביב לא התקבל והיא הודחה מהגביע לבסוף, כאשר הפועל נהריה המשיכה לרבע הגמר, שם הודחה על ידי אלופת ישראל דאז, הפועל פתח תקווה, לאחר הפסד 5:3.
ב-1964 נפתח אצטדיון חדש בעכו בו אירחה הקבוצה את משחקיה הביתיים.
שתי עונות לאחר מכן, סיימה הקבוצה במקום הראשון בליגה ב' צפון א', אולם ההיסטוריה חזרה על עצמה, והיא ירדה כבר בעונה שלאחר מכן (שהייתה "העונה הכפולה" של 1966/1968), לאחר שעוד פעם סיימה במקום הלפני אחרון.
בעונת 1969/1970 סיימה הקבוצה פעם נוספת בראש ליגה ב' צפון א', ועלתה שוב לליגה א'.
הפעם הצליחה הקבוצה לשרוד לתקופה יותר ארוכה, וסיימה את העונה העוקבת במקום החמישי.
המועדון שרד בליגת המשנה של ישראל במשך 5 עונות ברציפות עד לסיום עונת 1975/1976, העונה בה נוסדה הליגה הארצית, והקבוצה סיימה במקום ה-13, ולא הצליחה להעפיל אליה, מה שהשאיר אותה בליגה א' - שהפכה לליגה השלישית בישראל.
הפועל נהריה שיחקה בליגה א' עד עונת 1981/1982, אז סיימה בתחתית הליגה וירדה לליגה ב'.
מאז לא חזרה הקבוצה לליגה השלישית בישראל.
בשנות פעילותה האחרונות שיחקה הקבוצה בליגה ג', לאחר שהפעם האחרונה שירדה מליגה ב' הייתה בעונת 2010/2011, לאחר שהפסידה בפלייאוף הירידה 0–1 לאיחוד בני מג'ד אל כרום.
עונתה הפעילה האחרונה שלה בתור הפועל נהריה הייתה עונת 2021/2022 שאחריה התאחדה הקבוצה עם בית"ר נהריה מליגה ב' ולמעשה חדלה מלהתקיים בשמה.
בדצמבר 2024 הוגשה בקשה לבית המשפט המחוזי בחיפה לפירוק עמותת "הפועל נהריה מועדון כדורגל".
הפועל בני כפר קאסם היא אגודת כדורסל ישראלית מהעיר כפר קאסם.
בשנים 2023-2025 השתתפה הקבוצה הבוגרת של המועדון בליגה הלאומית.
הקבוצה הוקמה בשנת 2013 על ידי נימר עמאר, אשר גייס את ראש העירייה לתמיכה בפרויקט.
הקבוצה שכרה אולם בראש העין והחלה את משחקיה הביתיים שם.
הקבוצה נרשמה לליגה ב', שבה שיחקה 4 עונות, עד עונת 2016–2017, ובסיומה העפילה לליגה א' ושובצה למחוז שרון.
בתום עונה אחת בלבד בליגה א' (2017–2018), בה חנכה הקבוצה אולם כדורסל חדש בכפר קאסם, סיימה הקבוצה במקום השני בבית הצפוני של משחקי המבחן והעפילה לראשונה לליגה הארצית.
במשך ארבע עונות התמודדה בצמרת המחוז הצפוני של הליגה הארצית.
בתקופה זו אימן את הקבוצה יעקב גולן.
בעונת 2020–2021 אימן את הקבוצה אופיר פלצמן, ובעונת 2021–2022 ניב רבי שימש כמאמן בתחילת העונה, והוחלף בינואר על ידי חנן הירשוביץ'.
עונת 2022/2023 – אליפות הליגה הארצית והעפלה לליגה הלאומית
לקראת עונה זו הועברה הקבוצה למחוז הדרומי של הליגה הארצית, והחלה בהחתמת שחקנים מנוסים במטרה להעפיל לליגה הלאומית.
בסדרת רבע הגמר של הפלייאוף גברה הקבוצה על אליצור נחל שורק לאחר שני ניצחונות, בחצי הגמר על מכבי אשדוד ולאחר מכן בגמר על אליצור יבנה, והעפילה לליגה הלאומית לראשונה בתולדותיה.
עונת 2023/2024 – עונת בכורה בליגה הלאומית
לקראת עונת הבכורה בליגה הלאומית הוארך חוזהו של המאמן חנן הירשוביץ'.
לקראת עונה זו הוחתם קורי קאר כמאמנה הראשי של הקבוצה וערן גמזו כעוזר המאמן.
במהלך העונה מונה אבי סוכר במקומו של קאר.
הקבוצה אירחה תחילה באולם לידר בגני תקווה, ובינואר 2025 חנכה את האולם הביתי בכפר קאסם.
המשחק הראשון באולם התקיים ב-7 בינואר מול הפועל בני כפר סבא.
בסיום העונה סיימה הקבוצה במקום ה-11 והבטיחה את הישארותה בליגה, אך ביוני 2025 ויתרה על השתתפותה בליגה.
לקראת עונת 2025/2026 לא נרשמה הקבוצה באיגוד הכדורסל ופורקה.
האוגדה מפעילה מחלקת נוער הכוללת חמש קבוצות, מנוער ועד ילדים, בנוסף לקבוצת הבוגרים.
הפועל לב ירושלים היא קבוצת כדורסל נשים מהעיר ירושלים.
הקבוצה החלה את דרכה ב-2021 בליגה הארצית והשלימה שתי עליות ליגה בשתי עונות.
החל מעונת 2023/24 הקבוצה מתמודדת בליגת העל ומארחת את משחקיה הבייתיים בהיכל הספורט מלחה.
במרץ 2024 זכתה הקבוצה בגביע המדינה בכדורסל.
המועדון הוקם על-ידי הכדורסלנית רבקה רוס וד"ר נטע אבוגוב.
רבקה רוס גדלה במיאמי בבית יהודי דתי ליברלי.
היא עלתה עם משפחתה לישראל ב-1997 והחלה לשחק כדורסל בגיל 12. היא שיחקה במספר קבוצות בליגת העל כמו מכבי אשדוד, אליצור חולון, אליצור רמלה והפועל ראשון לציון.
רוס החלה לפעול במסגרת עמותת PeacePlayers שמטרתה לגשר בין אוכלוסיות שונות באמצעות הכדורסל.
במסגרת העמותה אימנה רוס קבוצות ספורט עממיות ששילבו נערות יהודיות דתיות וחילוניות ונערות ערביות.
העמותה הקימה קבוצות כדורסל עממיות וכן קבוצת בוגרות הישגית בשם מ.ל.ה.ש.
(משחקות למען השלום) שפועלת במרכז ימק"א בירושלים ומשחקת בליגה הארצית.
וכאשר ליגות הכדורסל הושבתו בשל התפרצות הקורונה בישראל החלה לתכנן הקמת מועדון שיהיה מכוון יותר להישגיות.
רוס חברה לנטע אבוגוב, בעלת תואר שלישי בחינוך מאוניברסיטת תל אביב ולשעבר יושבת ראש מועדון מעיינות/גלבוע אשר בתה שיחקה במסגרת העמותה.השתיים הקימו את מועדון הפועל לב ירושלים.
ירושלים עברו ממנה מספר שחקניות בכירות (כולל רוס עצמה) לקבוצה החדשה, הפועל לב ירושלים, ולצידן הצטרפו עוד מספר שחקניות נוער ומספר שחקניות בעלות ניסיון מקצועני.
בנוסף הקים המועדון קבוצות ילדות ונערות ואקדמיה לכדורסל בחוות הנוער הציוני, שם גם אירחה הקבוצה הבוגרת את משחקיה הבייתיים.
בעונת 2021/22 זכתה לב ירושלים באליפות המחוז הדרומי של הליגה הארצית ועלתה לליגה הלאומית לאחר שגברה על אלופת מחוז השרון, מכבי הוד השרון.
בעונת 2022/23 שיחקה הקבוצה בליגה הלאומית בהדרכתו של המאמן יונתן אורן וזכתה בגביע האיגוד לאחר שגברה על הפועל כפר סבא.
בתום העונה פגשה לב ירושלים את כפר סבא שוב בסדרת גמר הפלייאוף, גברה עליה 2-0 והבטיחה את מקומה בליגת העל.
לקראת עונת 2023/24 התמנתה לימור פלג למאמנת הקבוצה.
יונתן נוה, מאמן האקדמיה של המועדון, מונה לעוזרה.
במרץ 2024 זכתה הקבוצה בגביע המדינה לאחר שגברה במשחק הגמר על אליצור רמלה (שעד אז ניצחה בכל משחקיה באותה עונה בכל המסגרות).
הקבוצה סיימה את העונה הסדירה במקום השני וגברה על מכבי בנות אשדוד בסדרת חצי גמר הפלייאוף.
בגמר התמודדה לב ירושלים מול רמלה והפסידה בשלושה משחקים.
בעונת 2024/25 העפילה הקבוצה בפעם השנייה ברציפות לגמר גביע המדינה, שם הפסידה למכבי בנות אשדוד.
הקבוצה מארחת את משחקיה הבייתיים בהיכל הספורט מלחה.
אליפות המחוז הדרומי של הליגה הארצית
במסגרת המועדון פועלות שתי קבוצות קט-סל, קבוצת ילדות א', נערות א' ונערות ב'.
קבוצת נערות ב' של המועדון הגיעה בעונת 2022/23 לחצי גמר גביע המדינה.
הפועל משמר העמק הייתה קבוצת כדורסל ישראלית מקיבוץ משמר העמק שבמועצה אזורית מגידו.
הקבוצה שיחקה במשך 14 עונות רצופות בליגה הלאומית בכדורסל, אז הליגה הבכירה במבנה ליגות הכדורסל בישראל, ונחשבה לאחת הקבוצות הטובות בכדורסל בישראל במהלך שנות ה-50 וה-60 של המאה ה-20. הקבוצה התקיימה עד , אז התאחדה עם הפועל רמת השופט ליצירת הפועל מגידו.
הקבוצה הוקמה ב-1952 בקיבוץ משמר העמק כחלק מאגודת הפועל.
בין מקימיה היה בן הקיבוץ עמוס לין, ששיחק במדי נבחרת ישראל בכדורסל במוקדמות טורניר הכדורסל באולימפיאדת הלסינקי (1952) ושימש בקבוצה כמאמן-שחקן .
בעונה הראשונה של תחרויות הכדורסל בישראל, ב-1953/54, שיחקה הקבוצה בליגה השנייה וזכתה באליפות המחוז הצפוני, ולקראת עונת עלתה לליגה הארצית (אז הליגה הראשונה) וסיימה במקום השישי.
הקבוצה הופיעה בליגה במשך 14 עונות רצופות והישג השיא שלה היה המקום הרביעי, בו סיימה בשבע עונות (, , , , , ו-).
במשך רוב שנות קיומה הייתה הקבוצה המצליחה ביותר מבין קבוצות ההתיישבות העובדת, ולרוב סיימה רק אחרי הקבוצות הגדולות ביותר של הכדורסל הישראלי בשנות ה-60: מכבי תל אביב, הפועל תל אביב, הפועל חיפה והפועל חולון.
הקבוצה הגיעה שלוש פעמים לחצי גמר גביע המדינה בכדורסל, ובכולן הודחה על ידי קבוצות מתל אביב (מכבי ב-1958 ו-1969 והפועל ב-1964).
בין מאמני הקבוצה היו רמי יבזורי, ברטו בנטל, יוסף אבו ראשיד, עמוס לין, בוב גונן, דן פרנקו ומיכה שמבן.
ב-1969, לאחר ירידתה של משמר העמק לליגה א' (אז הליגה השנייה במבנה ליגות הכדורסל בישראל), התאחדה הקבוצה עם הפועל רמת השופט ששיחקה בליגת המשנה.
הקבוצה המאוחדת, שנקראה הפועל רמת השופט/משמר העמק או הפועל מגידו, ייצגה את כלל מועצה אזורית מגידו, ובהובלתו של המאמן אברהם חמו זכתה באליפות המחוז הצפוני וחזרה לליגה הבכירה לעונת .
הפועל פתח תקווה היא קבוצת כדורגל ישראלית מהעיר פתח תקווה, המשחקת בליגת העל.
צבעי הקבוצה הם כחול ולבן ומגרשה הביתי הוא אצטדיון המושבה.
אגודת הספורט של הפועל פתח תקווה נוסדה בשנת 1926 ומועדון הכדורגל הוקם ב-1934.
היסטורית, הפועל פתח תקווה הוא אחד ממועדוני הכדורגל המובילים בארץ.
בעונת 1954/1955 זכתה הקבוצה לראשונה בתולדותיה באליפות המדינה ובין השנים 1959–1963 זכתה הקבוצה בחמש אליפויות ברצף, שיא בכדורגל הישראלי שטרם נשבר.
בנוסף הופיעה תשע פעמים בגמר גביע המדינה וזכתה פעמיים בגביע.
לקבוצה חמש הופעות בגמר גביע הטוטו מתוכן ארבע זכיות בגביע.
אחת עשרה פעמים הייתה הקבוצה סגנית האלופה.
מאז 1963 כשלה הקבוצה בניסיונותיה לזכות באליפות נוספת, על אף שהייתה קרובה לכך בסוף שנות השישים ובתחילת שנות התשעים.
מתחילת שנות האלפיים המוקדמות, חווה המועדון לא מעט טלטלות כלכליות לאורך השנים שהתבטאו בעיקר בפירוקים וחובות.
המועדון מנוהל בבעלות עמותת האוהדים "הכחולה".
חברי העמותה בוחרים אחת לשנה נציגים לוועדות העמותה - ועדת קבלה, ועדת ביקורת והוועד המנהל.
הוועד המנהל ממנה את קבוצת הניהול של מועדון הכדורגל.
אגודת הספורט של הפועל פתח תקווה נוסדה בשנת 1926 על ידי קבוצה מצומצמת של פועלים ספורטאים אשר מנתה את אליעזר רובינשטיין, בנימין פריידנברג, בנימין ויינשטיין ונ.
עם הקמתה הצטרפה לאיגוד הפועל ובראשיתה עסקה אגודת הפועל פתח תקווה בעיקר בענף ההתעמלות, ומאוחר יותר עסקה גם באתלטיקה, כדורסל, כדורעף וכדורגל.
קבוצת הכדורגל של הפועל פתח תקווה הוקמה בשלהי שנת 1934, כקבוצת המילואים של הפועל תל אביב, ובדצמבר של אותה השנה השתתפה בסדרת משחקי מבחן שערכה ההתאחדות לכדורגל עבור כניסה לליגה הבכירה.
הפועל פתח תקווה קיימה שני משחקים מול הכח תל אביב, והם הסתיימו בניצחון והפסד, שניהם בתוצאה 1–2. בתום אותם סדרת משחקים, הוחלט שהפועל פתח תקווה יחד עם הכח תל אביב ומכבי רחובות ישחקו בעונת 1934/1935 הקרובה בליגה הארצית (הליגה הבכירה דאז).
את עונת 1934/1935 סיימה הפועל פתח תקווה כסגנית אלופת הארץ (אף על פי שהליגה הופסקה מוקדם מהצפוי בעקבות סכסוך בין מרכזי הפועל ומכבי).
בעונות שלאחר מכן הפועל פתח תקווה לא קיימה משחקים רשמיים ולאחר כמעט שלוש שנים, בעונת 1937/1938, חידשה הקבוצה את פעילותה כאשר הצטרפה לליגה ג' דרום (הליגה השלישית) ומצאה לראשונה מגרש קבוע, ברחוב קק"ל בפתח תקווה.
בסיום אותה עונה, עלתה הפועל פתח תקווה לליגה ב' (הליגה השנייה).
בשנת 1940, נחנך מגרש הפועל החדש ברחוב אברבנל.
בעונת 1941/1942, שבה הקבוצה לליגה הבכירה, וסיימה במקום השישי.
הישג השיא של הקבוצה באותן שנים היה העפלה לגמר גביע המלחמה 1944, לאחר שניצחה בחצי הגמר את יריבתה העירונית מכבי פתח תקווה בתוצאה 7–0. במשחק הגמר הפסידה הקבוצה 0–1 להפועל תל אביב.
שחקנים בולטים ששיחקו בקבוצה באותן שנים היו מאיר נבנהויז, עמיחי שוהם, אליהו קרוסהר, יעקב ויסוקר ומשה וארון.
בשלוש העונות הבאות סיימה הפועל פתח תקווה במקום החמישי בליגה.
את עונת 1949/1950, העונה הראשונה לאחר קום המדינה, הקבוצה החלה עם מספר הפסדים במחזורי הפתיחה, אך לאחר מכן ניצחה את רוב המשחקים וסיימה את העונה עם 15 ניצחונות ובמקום הרביעי בטבלה.
ב-14 במרץ 1950, ערכה הפועל פתח תקווה את המשחק הבינלאומי הראשון שלה מול הקבוצה הטורקית פנרבחצ'ה במשחק שהתקיים במגרש הפועל בפתח תקווה והסתיים בתוצאה 5–3 לזכות הטורקים.
באוקטובר 1951 שיחקה הפועל פתח תקווה בפעם הראשונה מחוץ לגבולות ישראל כאשר ערכה "מסע אירופי" במהלכו התמודדה מול קבוצות מצרפת, בלגיה והולנד.
מתוך שלושה תוצאות תיקו וארבעה הפסדים, בלט המשחק מול אייאקס שנערך באצטדיון האולימפי באמסטרדם והסתיים בתיקו 0–0.
בעונת 1953/1954, סיימה הפועל פתח תקווה במקום השלישי לאחר שפתחה את העונה בסדרת ניצחונות אך דעכה בהמשך.
עונה זו מוגדרת כעונת הפריצה של חלוצה נחום סטלמך, שסיים את העונה עם 13 שערי ליגה.
בנובמבר 1953 רשמה הפועל פתח תקווה ניצחון בינלאומי ראשון כאשר גברה בתוצאה 1–0 על הקבוצה הקפריסאית אפואל ניקוסיה במשחק שהתקיים בקפריסין.
תור הזהב של הקבוצה: אמצע שנות החמישים ועד סוף שנות השישים
במהלך שנות ה-50 וה-60 של המאה ה-20, הייתה הפועל פתח תקווה קבוצה מובילה בכדורגל הישראלי אשר זכתה בגביע מדינה ושש אליפויות, מתוכן חמש רצופות, שיא שלא נשבר מאז בכדורגל הישראלי.
בשנות האליפויות הקבוצה הודרכה בעיקר על ידי מאמנים זרים והציגה כדורגל התקפי שהקנה לה עליונות במשחקיה.
במשך 14 עונות רצופות סיימה הפועל פתח תקווה באחד משלושת המקומות הראשונים ולאורך תקופה זו התבססה הקבוצה על שחקני בית רבים שעלו מקבוצת הנוער של המועדון.
בין כוכבי הקבוצה מאותה תקופה ניתן למנות את החלוץ נחום סטלמך, השוער יעקב ויסוקר, האחים זכריה רצאבי ואבשלום רצאבי, בועז קופמן, ראובן יפת וג'רי חלדי.
המזכיר הכללי של הקבוצה באותן שנים, אורי קרני, טען שמלבד רמת הכדורגל, הסיבה להצלחת הקבוצה נעוצה בשונה מהרבה קבוצות אחרות, בחומר האנושי וביחסים הטובים בין חברי הקבוצה.
בעונת 1954/1955, תחת הדרכתו של המאמן משה וארון, הקפטן אורי קרני ובכיכובו של החלוץ נחום סטלמך הצעיר, זכתה הפועל פתח תקווה באליפות הראשונה בתולדותיה והייתה לקבוצה העברית הראשונה מחוץ לתל אביב שזכתה בתואר זה.
העונה החלה עם ניצחון 1–0 בדרבי במחזור הראשון נגד מכבי פתח תקווה משער של נחום סטלמך.
לאחר תיקו במחזור השני מול הפועל כפר סבא, רשמה הפועל פתח תקווה רצף של 11 ניצחונות בליגה (רצף שלא שברה מאז) אשר ביסס אותה במקום הראשון בטבלה.
במחזור ה-26 והאחרון הגיעה הקבוצה למשחק חוץ נגד הפועל תל אביב באצטדיון באסה בידיעה שתיקו יספיק לה עבור זכייה באליפות.
שער בנגיחה של בועז קופמן בדקה ה-49 הספיק לניצחון 1–0 וזכייה באליפות ראשונה לאחר שהקבוצה הובילה את הטבלה לאורך רוב העונה.
נחום סטלמך סיים את העונה כסגן מלך השערים של הליגה עם 28 שערים.
במסגרת גביע המדינה באותה העונה, סיימה הפועל פתח תקווה כסגנית לאחר שהפסידה 1–3 בגמר מול מכבי תל אביב.
בעונה שלאחר מכן, הפועל פתח תקווה נעה בין שלושת המקומות הראשונים לאורך רוב העונה ולבסוף סיימה במקום השני כסגנית האלופה.
בעונת 1956/1957 החתימה הפועל פתח תקווה לראשונה מאמן זר, המאמן האנגלי ג'קי גיבונס, אך שוב סיימה במקום השני.
לעומת זאת, במסגרת משחקי הגביע נחלה הקבוצה הצלחה כאשר זכתה לראשונה בגביע המדינה.
בשלב חצי גמר הגביע התמודדה הפועל פתח תקווה מול מכבי תל אביב במשחק שהסתיים בתיקו 2–2 בתום הארכה, מה שהוביל למשחק חוזר בו ניצחה הפועל פתח תקווה 2–0 ועלתה לגמר.
במשחק הגמר שהתקיים באצטדיון קריית אליעזר, הפועל פתח תקווה פגשה במפתיע את מכבי יפו שסיימה את הליגה במקום האחרון, וניצחה בתוצאה 2–1 משער ניצחון בנגיחה של נחום סטלמך.
בעונת 1957/1958, סיימה הפועל פתח תקווה כסגנית בפעם השלישית ברציפות ובפער של נקודה אחת מהאלופה מכבי תל אביב.
באותה העונה השתתפה גם במשחק אלוף האלופים לאור זכייתה בעונה הקודמת בגביע המדינה; הקבוצה התמודדה מול הפועל תל אביב במשחק שנערך באצטדיון באסה והפסידה בתוצאה 0–3.
בעונת 1958/1959, זכתה הפועל פתח תקווה באליפות השנייה בתולדותיה, והראשונה ברצף של חמש אליפויות.
הקבוצה פתחה את העונה עם שני הפסדים בשלושת המחזורים הראשונים, אך התאוששה במהירות עם ארבעה ניצחונות רצופים, כולל ניצחון חוץ על המוליכה מכבי תל אביב.
בחצי השני של העונה המשיכה הקבוצה לצבור ניצחונות ומיעטה לאבד נקודות.
במחזור ה-16 עלתה לראשונה למקום הראשון בטבלה לאחר ניצחון חוץ על הפועל רמת גן באצטדיון המכתש.
בין המחזור העשירי לעשרים רשמה הקבוצה רצף של תשעה ניצחונות ותיקו, והביסה את יריבותיה בצמרת, מכבי תל אביב (0–4) ומכבי חיפה (1–4).
במשחקי גביע המדינה, הגיעה הקבוצה עד לגמר מול מכבי תל אביב, שנערך בפועל לאחר תחילת העונה הבאה.
התל אביבים הוליכו 4–0 והפועל פתח תקווה הצליחה לצמק בעשר הדקות האחרונות ל-4–3, אך לא להשוות, ובכך פספסה בפעם השנייה הזדמנות לזכות בדאבל.
כוכבי הקבוצה הבולטים מעונה זו היו החלוצים נחום סטלמך וזכריה רצאבי.
בעונת 1959/1960, זכתה הפועל פתח תקווה באליפות שנייה ברציפות ושלישית בסך הכל.
בעונה זו הובילה הפועל פתח תקווה את הטבלה לאורך רוב שלבי העונה אך במחזור הלפני אחרון, עקב תיקו 2–2 במשחק חוץ מול מכבי חיפה, איבדה את הבכורה למכבי תל אביב.
במחזור האחרון אירחה הפועל פתח תקווה את מכבי יפו בידיעה שהיא לא תלויה בעצמה, ושבנוסף לניצחון על מכבי יפו, היא תזדקק לאיבוד נקודות של מכבי תל אביב מול הפועל חיפה.
הפועל פתח תקווה ניצחה את מכבי יפו בתוצאה 3–1 וחיכתה לחדשות מאצטדיון המכביה בתל אביב.
לשמחתה, הפועל חיפה ניצחה בתוצאה 2–1 ותואר האליפות נשאר בפתח תקווה.
עונה זו התאפיינה כעונה התקפית פורייה במיוחד עבור הפועל פתח תקווה שסיימה עם 65 שערי ליגה ב-22 משחקים, כאשר 44 מתוך כלל השערים נכבשו על ידי החלוצים המצטיינים זכריה רצאבי, נחום סטלמך ובועז קופמן.
האליפות המרשימה ביותר הייתה בעונת 1960/1961, אז זכתה הפועל פתח תקווה באליפות שלישית ברציפות ורביעית בסך הכל, בעונה מוצלחת שעד אז הייתה אחת הטובות של קבוצה ישראלית, כאשר הפועל פתח תקווה החזיקה במקום הראשון לאורך כל העונה ומיעטה לאבד נקודות.
בעונה זו אימן את הקבוצה איגנץ' מולנר ההונגרי לאחר שנפרדה הפועל פתח תקווה מג'קי גיבונס האנגלי.
הקבוצה החלה את העונה בסערה כאשר הביסה במחזור הראשון את הפועל תל אביב 4–0 ובמחזור השני את בית"ר תל אביב 5–0. במחזור התשיעי ספגה הקבוצה את ההפסד הראשון מתוך שניים בלבד בכל העונה, שניהם למכבי חיפה.
לאורך העונה ניצחה הפועל פתח תקווה את יריבותיה העיקריות לאליפות (הפועל תל אביב, הפועל חיפה ומכבי תל אביב) בכל משחקי הליגה ביניהן, בבית ובחוץ.
במחזור ה-18, אירחה הפועל פתח תקווה את מכבי תל אביב וניצחה בתוצאה 2–0 מצמד שערים של החלוץ זכריה רצאבי, במה שהפך למשחק ההכתרה ארבעה מחזורים לסיום העונה, עם מאזן של 15 ניצחונות, 2 תיקו והפסד בודד.
במסגרת משחקי גביע המדינה באותה העונה, הגיעה הפועל פתח תקווה עד הגמר, בו התמודדה מול הפועל תל אביב לעיני 40,000 צופים באצטדיון רמת גן.
לאחר שער מוקדם של בועז קופמן בדקה הרביעית, הצליחה הפועל תל אביב להפוך את התוצאה וניצחה 1–2 בסיום.
דאבל שלישי שהתפספס לאחר אליפות והפסד בגמר הגביע.
חלוץ הפועל פתח תקווה זכריה רצאבי סיים את העונה כמלך השערים של הליגה עם 15 שערים.
עונה זו התאפיינה בהגנה חזקה עם ספיגת שערים מעטה יחסית, ושער נקי ב-12 מתוך 22 המחזורים, כאשר בין מצטייני הקבוצה מאותה העונה היה השוער יעקב ויסוקר.
בעונת 1961/1962, הפועל פתח תקווה זכתה באליפות רביעית ברציפות וחמישית בסך הכל.
בעונה זו אימן את הקבוצה המאמן היוגוסלבי מיודראג יובאנוביץ', בעונה שבה הקבוצה מיעטה לכבוש ביחס לעונות הקודמות.
למרות שניצחה את רוב משחקיה בחצי הראשון של העונה, לאחר מספר הפסדים ותוצאות תיקו, מצאה עצמה הקבוצה במקום השביעי במחזור ה-13, מיקומה הנמוך ביותר במהלך העונה.
בזכות שלושה ניצחונות רצופים חזרה הקבוצה למקום הראשון בתום המחזור ה-16, ובו החזיקה עד תום העונה.
בתחרויות גביע המדינה באותה העונה, הגיעה הפועל פתח תקווה עד שלב חצי הגמר בו הפסידה למכבי חיפה.
בעונת 1962/1963, זכתה הפועל פתח תקווה באליפות שישית בסך הכל וחמישית ברציפות, רצף שלא נשבר מאז בכדורגל הישראלי.
מיודראג יובאנוביץ' המשיך בתפקיד המאמן בעונה זו ואל הקבוצה הצטרף המגן הימני הצעיר דרור קשטן ממחלקת הנוער של הקבוצה.
העונה החלה בשלושה ניצחונות, כולל ניצחון 1–0 ביתי משער של נחום סטלמך על הפועל תל אביב, שהייתה היריבה העיקרית במאבק על האליפות.
לאחר הפסד במחזור החמישי להפועל חיפה, נשארה הקבוצה בלתי מנוצחת באחד עשר המחזורים הבאים וביססה עצמה במקום הראשון.
במחזור ה-20, תיקו ביתי מאופס מול מכבי תל אביב הספיק עבור הבטחת האליפות אחרי שהפועל תל אביב מהמקום השני סיימה בתיקו מול מכבי חיפה.
במחזור הסיום הביסה הפועל פתח תקווה את מכבי חיפה בתוצאה 7–1, בין היתר בזכות שלושער של בועז קומפן וצמד של זכריה רצאבי, ובסיום המשחק הקיפו שחקני הקבוצה את המגרש וחגגו עם דגלי ישראל ודגלי הפועל פתח תקווה.
בגביע המדינה הודחה הפועל פתח תקווה על ידי מכבי חיפה בחצי הגמר, לאחר 1–1 במפגש הראשון והפסד 0–1 במשחק החוזר.
שתי הקבוצות נפגשו כעבור מספר חודשים גם במשחק אלוף האלופים, בעקבות התארים שלהן מהעונה הקודמת.
המשחק הסתיים בתוצאה 2–2 והתואר הוענק לשתי הקבוצות בזכייה משותפת.
גם לאחר שנקטע רצף האליפויות, הפועל פתח תקווה המשיכה בשנים שלאחר מכן להיות אחת מהקבוצות המובילות בישראל, אך במשך מספר עונות הפסידה את האליפות במחזורי הסיום של העונה.
בעונת 1963/1964 בוצעו מספר שינויים בסגל הקבוצה, כאשר הבולטים שבהם היו עזיבתו של החלוץ זכריה רצאבי להפועל מחנה יהודה, והחלפתו של השוער יעקב ויסוקר באחיו יצחק ויסוקר, בדרך לשנים רבות שלו במועדון.
עונה זו נפתחה עם שבעה ניצחונות רצופים, ביניהם הניצחון המפורסם 4–3 על הפועל תל אביב אחרי פיגור 0–3 במחצית.
לאחר שהובילה את הטבלה לאורך רוב העונה, איבוד נקודות רבות בשליש האחרון של העונה הוביל לכך שהקבוצה סיימה במקום השלישי.
בעונת 1964/1965, סיימה הפועל פתח תקווה במקום השני לאחר עונה צמודה במיוחד, בסופה הפסידה את האליפות להכח מכבי רמת גן בזכות הפרש שערים עדיף, למרות שוויון בנקודות.
זו הייתה העונה הסדורה הראשונה שהושלמה, שהאליפות בה הוכרעה על ידי הפרש שערים.
בעונה שלאחר מכן, לאחר פתיחת עונה לא טובה, הפועל פתח תקווה טיפסה בחזרה לצמרת, אך לראשונה מאז עונות האליפות, הקבוצה לא איימה באופן ממשי על התואר.
בעונת 1966/1968 (העונה הכפולה), סיימה הקבוצה במקום השני בליגה והפסידה בגמר הגביע לבני יהודה.
באמצע אותה עונה, חנכה הפועל פתח תקווה את אצטדיון האורווה בניצחון 2–1 על מכבי חיפה במשחק ידידות.